b"\n_START_ARTICLE_\nFran\xc3\xa7ois de Tournon\n_START_PARAGRAPH_\nFrancois de Tournon (1489\xe2\x80\x9422. april 1562) var en fransk kardinal._NEWLINE_Tournon blev 1517 \xc3\xa6rkebisp i Embrun, efter slaget ved Pavia (1525) underskrev han freden i Madrid og blev kardinal 1530._NEWLINE_Under Frants I var Tournon h\xc3\xb8jtbetroet, styrede finanserne dygtigt og forstod at skaffe kongen l\xc3\xa5n hos bankiererne i Lyon, han var en ivrig humanist, stiftede et par kollegier og beskyttede videnskabsm\xc3\xa6nd, men var meget fjendsk mod reformationen og skal have sat forf\xc3\xb8lgelser i gang og op\xc3\xa6gget kongen mod valdenserne._NEWLINE_Efter Frants I's d\xc3\xb8d faldt han i un\xc3\xa5de og levede derp\xc3\xa5 8 \xc3\xa5r i Rom; her blev han \xc3\xa6rkebisp af Lyon 1551. I 1555 kom han igen til Frankrig og for som \xc3\xa6rkebisp i Lyon h\xc3\xa5rdt frem mod k\xc3\xa6tterne. I 1559 gjorde han et mislykket fors\xc3\xb8g p\xc3\xa5 at blive pave efter Paul IV. Han optog jesuitterne i Frankrig og gav dem kollegiet i Tournon."